joelniklaus/EU_Wikipedias huggingface dataset:
Ilmatar Energy

Ilmatar Energy on suomalainen energiayhtiö joka myy tuulisähköä.

Yhtiö myy sähköä sekä kuluttajille että yrityksille. Vuonna 2019 Google solmi yrityksen kanssa sopimuksen 60% prosentista sen tulevan Piiparinmäen tuulivoimapuiston tuotannosta.

Omistus 

Yhtiön omistaa ranskalainen Omnes Capital (70%) sekä kotimainen Ilmatar Windpower Oyj (30%). Omnes Capital on kasvattamassa omistustaan 85 prosenttiin 200 miljoonan euron pääomasijoitusjärjestelyjen kautta.

Osa Ilmatar-yhtiöiden voimaloista on sijoittajien omistamia, osa yhtiön omia. Ainakin rakenteilla olevat Kurikan (Rasakangas) ja Humppila-Urjalan tuulivoimapuistot jäävät yhtiön omaan omistukseen.

Tuulivoimalat 

Ilmatar-yhtiöillä on toiminnassa seuraavat tuulivoimalat:

 Latamäki (Luhanka), 18 MW, käytössä 2013 alkaen
 Tuulimuukko (Lappeenranta), 21 MW, käytössä 2013 alkaen
 Pirttiselkä (Raahe), 21 MW, käytössä 2014 alkaen
 Vartinoja I (Siikajoki), 24 MW, käytössä 2015 alkaen
 Tetrituuli (Leppävirta), 18 MW, käytössä 2017 alkaen

Lisäksi seuraavat voimalat ovat rakenteilla:

 Piiparinmäki (Pyhäntä ja Kajaani), 211 MW, suunniteltu käyttöönotto 2020-2021
 Palma (Somero), 20 MW, suunniteltu käyttöönotto 2021
 Möksy ja Louhukangas (Alajärvi, 200-250 MW, suunniteltu käyttöönotto 2022-2023
 Rasakangas (Kurikka), 210 MW, suunniteltu käyttöönotto 2022
 Humppila-Urjala (Humppila ja Urjala), 40-50 MW, suunniteltu käyttöönotto 2022

Lähteet 

Suomalaiset energiayhtiöt
9½ viikkoa

9 ½ viikkoa (9 1⁄2 Weeks) on vuoden 1986 amerikkalainen eroottinen romanttinen draamaelokuva, jonka on ohjannut Adrian Lyne ja käsikirjoitus Sarah Kernochan, Zalman King ja Patricia Louisianna Knop. Elokuva perustuu itävaltalaisen amerikkalaisen kirjailijan Ingeborg Dayn 1978 samannimiseen muistelmaan. Pääosissa Kim Basinger Elizabeth McGraw ja Mickey Rourke John Gray. McGraw on New Yorkin taidegallerian työntekijä, jolla on lyhyt mutta intensiivinen suhde salaperäisen Wall Streetin välittäjän kanssa.

Aiheesta muualla 
 
 
 

Adrian Lynen ohjaamat elokuvat
Yhdysvaltalaiset eroottiset elokuvat
Vuoden 1986 yhdysvaltalaiset elokuvat
Gabrielle Thomas

Gabrielle "Gabby" Thomas (s. 7. joulukuuta 1996) on yhdysvaltalainen yleisurheilija, joka kilpailee pikajuoksuissa.

Thomas saavutti vuodelle 2021 siirretyissä Tokion olympialaisissa pronssia 200 metrin juoksussa ajalla 21,87 ja hopeaa 4 × 100 metrin viestissä. Runsas kuukausi aiemmin hän juoksi Yhdysvaltain olympiakarsinnoissa 200 metrillä ajan 21,61, jolla hän nousi siinä vaiheessa maailman kaikkien aikojen tilastossa toiseksi. Hän sijoittui olympiakarsintojen 100 metrillä viidenneksi ajalla 11,15 juostuaan välierissä myötätuulessa ajan 10,95 ja alkuerissä tilastokelpoisen ennätyksensä 11,00. Hän on voittanut Timanttiliigan osakilpailun Lausannessa vuosina 2018 ja 2019.

Lähteet 

Yhdysvaltalaiset pikajuoksijat
Yhdysvaltalaiset olympiamitalistit
Vuonna 1996 syntyneet
Elävät henkilöt
Bir Ali

Bir Ali on kaupunki Jemenin rannikolla Šabwan maakunnassa. Sen vieressä sijaitsevat muinaisen Qanan satamakaupungin rauniot. Nykyisin paikka on sisämaasta tulevan öljyputken päätepiste.

Maantiede

Bir Ali sijaitsee Jemenin rannikolla Šabwan maakunnan eteläosassa noin 240 kilometriä Adenin kaupungista itään.

Historia
Nykyisen Bir Alin kylän vieressä sijaitsi Qanan vanha satama. Paikalta löydetyt rauniot yhdistettiin muinaiseen Qanaan ensimmäisen kerran vuonna 1834. Qanan rauniot koostuvat Husn al-Ghurabin kukkulalla sijaitsevasta linnoituksesta, sekä asutuksesta sen alapuolella. Paikka on peräisin ilmeisesti ensimmäiseltä vuosisadalta ajanlaskun alun jälkeen. Qana oli aikanaan Hadramautin tärkein satama ja Hadramaut tunnettiin puolestaan erityisesti frankinsensin tuotantoalueena. Qanasta frankinsensia vietiin maitse Maribin kautta kulkevia reittejä pitkin Välimeren alueelle.

Myöhemmin Bir Ali oli pieni kalastajakylä. Sen merkitys kasvoi kuitenkin huomattavasti 1980-luvulla. Vuonna 1987 Bir Alista päätettiin tehdä Etelä-Jemenin Šabwan öljykentältä saapuvan öljyputken päätepiste. Rakennustyöt paikalla valmistuivat vuonna 1991.

Talous

Šabwa on Jemenin kolkmanneksi suurin ölyntuotantoalue. Bir Aliin tulevan öljyputken pituus on 207 kilometriä kapasiteetti on 135 000 tynnyriä päivässä. Br Alin satamassa on viisi öljysäiliötä, joiden kapasiteetti yhteensä on 630 000 tynnyriä. Jemeniläiset sijoittajat ovat pyrkineet myös kehittämään paikallista matkailualaa.

Lähteet

Jemenin kaupungit
Jasmine Camacho-Quinn

Jasmine Camacho-Quinn (s. 21. elokuuta 1996) on puertoricolainen yleisurheilija, joka on voittanut 100 metrin aitajuoksussa  olympiakultaa ja MM-pronssia.

Camacho-Quinn voitti vuodelle 2021 siirretyissä Tokion olympialaisissa kultaa 100 metrin aitajuoksussa ajalla 12,37. Välierässä hän juoksi Puerto Ricon ennätyksen 12,26, jolla hän nousi kaikkien aikojen maailmantilastossa jaetulle neljännelle sijalle. Aiemmilta kausilta hänen paras tuloksensa oli vuonna 2018 juostu 12,40. Eugenen MM-kilpailuissa 2022 hän voitti pronssia tuulituloksella 12,23.

Camacho-Quinn on voittanut Timanttiliigan osakilpailun Firenzessä kesäkuussa 2021 ajalla 12,38 sekä Eugenessa, Roomassa, Tukholmassa, Chorzówissa, Lausannessa ja Brysselissä 2022. Hän on voittanut NCAA:n mestaruuden 100 metrin aitajuoksussa vuosina 2016 ja 2018 sekä 4 × 100 metrin viestijuoksussa vuonna 2017.

Lähteet 

Puertoricolaiset pika-aitajuoksijat
Puertoricolaiset olympiavoittajat
Vuonna 1996 syntyneet
Elävät henkilöt
Karl Anders Herman Boije af Gennäs

Karl Anders Herman Boije af Gennäs (29. syyskuuta 1837 Mäntsälä – 23. marraskuuta 1905 Loviisa) oli suomalainen tilanomistaja ja valtiopäivämies.

Boijen vanhemmat olivat Herman August Boije ja Adolfina Albertina Adlercreutz ja puolisot  vuodesta 1866 Agnes Rosalie Fredrika Brodin, vuodesta 1879 Julia Lovisa Constance Lindberg ja vuodesta 1903 Maria Simolin. Boije oli tilanomistaja Artjärvellä ja Lappträskissä. Hän oli aatelissäädyssä edustaja valtiopäivillä 1877–1878.

Lähteet

Suomalaiset maanviljelijät
Suomalaiset aateliset
Suomen suuriruhtinaskunnan aatelissäädyn valtiopäivämiehet
Vuonna 1837 syntyneet
Vuonna 1905 kuolleet
Tero Ylitalo

Tero Juhani Ylitalo (s. 30. huhtikuuta 1968 Ilmajoki) on suomalainen prikaatikenraali. Hän on toiminut Suomen maavoimien operaatiopäällikkönä elokuun alusta 2021.

Ylitalo suoritti Kadettikoulun vuosina 1989–1992. Hän on toiminut urallaan muun muassa Panssariprikaatin komentajana 2019–2021, Pääesikunnan suunnitteluosaston strategisen suunnittelun sektorijohtajana 2017–2019 ja Rovaniemen ilmatorjuntapatteriston komentajana 2013–2015.

Lähteet 

Suomalaiset kenraalit
Vuonna 1968 syntyneet
Elävät henkilöt
Sada Abe

Sada Abe  (, 28. toukokuuta 1905 - vuoden 1971 jälkeen) oli japanilainen prostitoitu geisha. Sada Abe murhasi toukokuussa 1936 rakastajansa Kichizō Ishidan hypoksifilialla. Murhan jälkeen Sada Abe oli leikannut Ishidan siittimen ja kivekset irti, ja piiloittanut ne kimonoonsa. Sada Abe tuomittiin lopulta vankilaan, josta hänet vapautettiin viiden vuoden vankeustuomion jälkeen.

Sada Abe syntyi 28. toukokuuta 1905 Tokiossa Chiyodan Kandassa. Abe aloitti prostitoituna työskentelyn Osakan Tobitan alueella, mutta sai pian huonon maineen. Hän varasti asiakkailta rahaa ja yritti poistua alueelta useita kertoja, siinä kuitenkin onnistumatta. Abe vaihtoi ammatteja usein, mutta palasi lopulta aina prostitoiduksi. Kichizō Ishidaan hän tutustui ravintolassa Tokiossa. Murhan jälkeen hän toimi kirjailiana. Murhasta on tehty elokuvia ja kirjoja, tunnetuin niistä on elokuva Aistien valtakunta.

Murha 

Noin kello 2.00 18. toukokuuta 1936, kun Ishida nukkui, Abe kuristi hänet kuoliaaksi. Abe kommentoi myöhemmin poliiseille tunteneensa olonsa rauhalliseksi murhan jälkeen. Muutaman tunnin kuluttua Abe leikkasi keittiöveitsellä Ishidan kivekset ja siittimen ja kätki ne sanomalehtiin. Abe piti niitä hallussaan kolme päivää, eli pidätykseen saakka.

Rikollisuus Japanissa
Vuonna 1905 syntyneet
Kuolinvuosi puuttuu
Charles Bridgeman

Charles Bridgeman (1690–1738) oli englantilainen maisema-arkkitehti. Bridgemanilla oli huomattava vaikutus englantilaisen maisemapuutarhan kehitykseen 1700-luvulla.

Bridgeman toi englantilaiseen puutarhasuunnitteluun piirteitä, jotka edelsivät Lancelot Brownin ja William Kentin vapaamuotoisempia suunnitelmia. Bridgeman muun muassa toi Englantiin ranskalaisen Ha-ha:n eli upotetun aidan, jota hän käytti Stowen puutarhassa 1719. Lisäksi hän käytti ranskalaisia risteäviä puistokujia (pattes d’oie), jotka ohjasivat huomion tiettyihin puutarhan kiintopisteisiin.

Ennen vuotta 1709 Bridgeman työskenteli Blenheimissa sir John Vanbrughin ja Henry Wisen alaisena. Vuonna 1714 hän siirtyi lordi Cobhamin palvelukseen Buckinghamshiren Stowe Housessa. Sen puutarhat olivat aikansa kuuluisimpia, tunnettuja etenkin vapaasti polveilevista poluista, huolellisesti toteutetuista istutuksista, taidokkaasta vesielementin käytöstä sekä rakennelmista, joissa oli viitteitä mytologiaan ja kirjallisuuteen. Bridgeman työskenteli uransa aikana monien puutarhojen parissa ja yhteistyössä lukuisten arkkitehtien kanssa, joihin lukeutuivat muun muassa James Gibbs ja William Kent.

Vuonna 1728 Charles Bridgeman seurasi Henry Wisea kuningas Yrjö II:n kuninkaallisena puutarhurina. Bridgeman työskenteli useiden puutarhojen ja puistojen suunnittelijana, mukaan lukien Hampton Court, Kensington Palace, St. James’s Park, Richmond Park ja Hyde Park.

Lähteet 
Curl, James Stevens: Dictionary of architecture. Oxford University Press 1999. ISBN 0-19-210006-8

Viitteet 

Brittiläiset arkkitehdit
Puutarhurit
Maisema-arkkitehdit
Vuonna 1690 syntyneet
Vuonna 1738 kuolleet
Emmanuel Korir

Emmanuel Kipkurui Korir (s. 15. kesäkuuta 1995) on kenialainen yleisurheilija, jonka päälaji on 800 metrin juoksu. Hän voitti olympiakultaa 800 metrillä vuonna 2021 Tokiossa ajalla 1.45,06 ja maailmanmestaruuden vuonna 2022 Eugenessa ajalla 1.43,71. Dohan MM-kilpailuissa 2019 hän sijoittui 400 metrillä kuudenneksi ajalla 44,94; välierissä hän juoksi ajan 44,37. Hän karsiutui MM-kisojen välierissä 800 metrillä 2017 ja 2019. Afrikan-mestaruuskilpailuissa hän saavutti 800 metrillä hopeaa ja 4 ×400 metrin viestissä kultaa 2018. Hän voitti 800 metriä maanosien cupissa 2018.

Hänen ennätyksensä 800 metrillä on Lontoossa heinäkuussa 2018 juostu 1.42,05. Sisäradoilla hän juoksi Afrikan ennätyksen 1.44,21 New Yorkissa helmikuussa 2018. Kesäkuussa 2018 Nairobissa hän juoksi 400 metrillä ennätyksensä 44,21.

Lähteet 

Kenialaiset keskimatkojen juoksijat
Kenialaiset pikajuoksijat
Kenialaiset olympiavoittajat
Vuonna 1995 syntyneet
Elävät henkilöt
Lintharjun liikuntakeskus

Lintharjun liikuntakeskus on Suonenjoen keskustaajamassa, Suonenjoen yhtenäiskoulun ja lukion vieressä sijaitseva, erityisesti liikuntaa varten suunniteltu monitoimihalli. Se avattiin yleisölle toukokuussa 2021. Liikuntakeskuksessa toimii muun muassa uimahalli, sisäliikuntahalli, kuntosali ja kahvio.

Suonenjoen kaupunki rakennutti 17 miljoonaa euroa maksaneen monitoimihallin ja on rahoittanut rakentamista leasingrahoituksella. Arkkitehtina bruttoalaltaan 6 406 neliömetrin suuruiselle rakennukselle toimi Luovaus Arkkitehdit Oy.

Lähteet 

Suomen urheiluhallit
Suonenjoen rakennukset ja rakennelmat
Sognefjellsvegen

Sognefjellsvegen on Norjassa sijaitseva maisemareitti ja Pohjois-Euroopan korkein vuoristotie, joka on avattu 16. heinäkuuta 1938. Vuosien varrella reittiä laajennettiin ja vuonna 1997 se julistettiin kansalliseksi turistireitiksi. Se kulkee korkeimmillaan jopa yli 1400 metriä merenpinnan yläpuolella. 110 kilometriä pitkä tie alkaa Lomin kylästä Opplandin läänistä, kulkee Jotunheimenin, Hurrunganen ja Breheimenin läpi ja päättyy Sognevuonon pohjukassa sijaitsevaan Gaupnen kylään Sognin ja Fjordanen läänissä. Reitillä on paljon pysähdyspaikkoja, jotta matkailijat voivat pysähtyä välillä ihailemaan maisemia. Koska vuorilla on talvisin paljon lunta, Sognefjellsvegen on suljettu marraskuusta toukokuuhun.

Lähteet 

Norjan tiet
Opplandin läänin liikenne
Sognin ja Fjordanen läänin liikenne
Wolmar af Heurlin

Carl Johan Wolmar af Heurlin (2. marraskuuta 1837 Turku – 4. joulukuuta 1907 Parainen) oli suomalainen sotilas, maanviljelijä, liikemies ja valtiopäivämies.

Af Heurlinin vanhemmat olivat hovioikeudenneuvos Johan Wilhelm af Heurlin ja Johanna Carolina Prytz ja puoliso vuodesta 1861 Natalia Adelaide von Wendt. Maanviljelysneuvos, valtiopäivämies Alexander Wilhelm af Heurlin oli heidän poikansa. Wolmar af Heurlin ryhtyi ensin sotilasuralle, palvellen suomalaisissa joukko-osastoissa. Perittyään 1863 veljensä kanssa Kuitian kartanon Paraisilta hänestä tuli tilanomistaja, joskin sotapalveluksesta hän erosi vasta 1867 luutnanttina. Maanviljelijänä af Heurlin oli edelläkävijöitä Suomessa heinänviljelyssä, mutta hän kehitti myös muun muuassa peltojen lannoitusta ja salaojituksia, siipikarjataloutta ja maatalouden koneellistumista, samoin kuin perusti tilansa yhteyteen höyrysahan, tervanpolttolaitoksen ja tärpätti- ja tiilitehtaat. Hän osallistui myös useisiin muihin liikeyrityksiin kuten lasitehtaisiin ja oli Turun Osakepankin perustajia. Maanviljelysneuvoksen arvon af Heurlin sai 1891. Paraisten kuntakokouksen puheenjohtaja hän oli 1870–1872.

Af Heurlin oli aatelissäädyssä edustaja valtiopäivillä 1877–1878.

Lähteet 

Maanviljelysneuvokset‎
Suomalaiset upseerit
Suomalaiset maanviljelijät
Suomalaiset liikemiehet
Suomalaiset aateliset
Suomen suuriruhtinaskunnan aatelissäädyn valtiopäivämiehet
Vuonna 1837 syntyneet
Vuonna 1907 kuolleet
Dhala

Dhala on kaupunki Jemenin eteläosassa Dhalan maakunnassa.

Maantiede

Dhala sijaitsee Jemenin eteläosassa Dhalan maakunnassa vuoristoisella alueella.

Historia
Nykyistä Dhalaa halltisi aikanaan Dhalan emiraatti. 1800-luvun loppupuolella Dhalan emiraatista tuli brittienalainen protektoraatti.  Kaupungissa oli juutalainen yhteisö. Brittivallan loppupuolella emiraatista tuli osa Etelä-Arabian federaatiota, josta luhistuttuaan tuli puolestaan osa Etelä-Jemeniä. 

Osana Etelä-Jemeniä Dhala oli lähellä Pohjois-Jemenin rajaa. Etelä- ja Pohjois-Jemen ottivat alueella toistuvasti yhteen etenkin 1970- ja 1980-luvuilla. Jemenin sisällissodan aikana kaupunkiin ovat hyökänneet puolestaan huthit.

Lähteet

Jemenin kaupungit
Kris Wu

Wu Yi Fan (, synt. Li Jiaheng, ; s. 6. lokakuuta 1990 Kanton), tunnetaan paremmin taiteilijanimellään Kris Wu, on kanadalais-kiinalainen näyttelijä, laulaja, tuottaja ja malli. Hän on Exo -yhtyeen entinen jäsen.

Wu on lähivuosina luonut uraa Manner-Kiinassa sekä soololaulajana että näyttelijänä. Hän on näytellyt muun muassa elokuvissa Mr. Six (2015) ja Journey to the West: The Demons Strike Back (2017), jotka kumpikin ovat yksiä parhaiten menestyneitä elokuvia Kiinassa. Hollywood-debyyttinsä Wu teki elokuvassa XxX 3: Xander Cagen paluu (2017). 

Kiinan poliisi pidätti Wun heinäkuussa 2021, sillä tätä syytetään 30 naisen raiskaamisesta.

Diskografia

Studioalbumit 

 Antares (2018)

EP:t 

 Testing (2020)

Filmografia 

 Somewhere Only We Know
 Mr. Six
 The Mermaid
 So Young 2: Never Gone
 Sweet Sixteen
 L.O.R.D: Legend of Ravaging Dynasties
 XxX 3: Xander Cagen paluu
 Journey to the West: The Demons Strike Back
 Valerian and the City of a Thousand Planets
 Europe Raiders
 L.O.R.D: Legend of Ravaging Dynasties 2

Lähteet 

Kiinalaiset laulajat
Kiinalaiset näyttelijät
Vuonna 1990 syntyneet
Elävät henkilöt
Ashley Moloney

Ashley Moloney (s. 13. maaliskuuta 2000 Brisbane) on australialainen kymmenottelija ja olympiamitalisti.

Heinäkuussa 2018 hän voitti kymmenottelun alle 20-vuotiaiden maailmanmestaruuden Tampereella pistemäärällä 8190. Tuolloin hän oli kymmenottelun nuorten maailmantilaston sijalla kaksi.

Tokion olympialaisissa 2020 hän saavutti kymmenottelussa pronssia pistemäärällä 8649, mikä oli uusi Australian ennätys. Hän oli kolmas myös 2022 Belgradin MM-hallikilpailujen seitsenottelussa. Eugenen MM-kilpailuissa 2022 hän keskeytti seitsemän lajin jälkeen.

Henkilökohtaiset ennätykset

Ulkoradat 
Ennätykset päivitetty 25. heinäkuuta 2022.

Lähteet 

Australialaiset yleisurheilun moniottelijat
Australialaiset olympiamitalistit
Vuonna 2000 syntyneet
Elävät henkilöt
Aleksandr Papkov

Aleksandr Aleksandrovitš Papkov (; 1. marraskuuta (J: 20. lokakuuta) 1853 Pietari – 1920) oli venäläinen virkamies, joka toimi Suomessa Hämeen läänin kuvernöörinä ensimmäisen sortokauden aikana vuosina 1904–1905.

Papkov valmistui Pietarin keisarillisesta lainopillisesta koulusta vuonna 1874 ja Pietarin arkeologisesta instituutista vuonna 1898. Hän oli vuodesta 1874 virkauralla Venäjän eri virastoissa ja oikeuslaitoksessa. Oltuaan Pietarin muutoksenhakuoikeuden jäsenenä Papkov tuli toukokuussa 1903 Suomeen kenraalikuvernöörinkanslian virkamieheksi. Hän toimi samana vuonna Hämeen läänin vt. kuvernöörinä kuvernööri Isidor Svertškovin virkavapaan aikana sekä marraskuusta 1903 helmikuuhun 1904 Painoasiain ylihallituksen vt. puheenjohtajana Alexander Cronhjelmin virkavapaan aikana. Helmikuussa 1904 Papkov nimitettiin Hämeen läänin vakinaiseksi kuvernööriksi Svertškovin jäätyä eläkkeelle.

Työläisaktivistien taistelujärjestö yritti murhata Papkovin Hämeenlinnassa 10. syyskuuta 1905. Kuvernöörin saapuessa iltapimeällä kaupungin poliisimestarin seurassa Hämeen lääninhallituksen talon pihalle aidan yli heitettiin viereisen kaupunginhotellin pihalta omatekoinen pommi, joka tosin valmistusvirheen takia ainoastaan syttyi palamaan mutta ei räjähtänyt. Iskun oli järjestänyt Aukusti Rissanen yhdessä J. H. Saariston, O. Helanderin ja Jalmari Tapolan kanssa, ja sen suorittivat helsinkiläinen maalari Asarias Hjort, Alpo Kekäläinen ja mahdollinen kolmas henkilö. Ketään tekijöistä ei saatu kiinni, mutta Saaristosta tehtiin vuosia myöhemmin ilmianto, jonka seurauksena hän oli muutaman vuoden karkotettuna Siperiaan. Henkeensä kohdistuvan uhan vuoksi Papkov matkusti lokakuussa 1905 Pietariin ja käytännössä lakkasi hoitamasta kuvernöörinvirkaansa. Joulukuussa 1905 Hämeen läänin vt. kuvernööriksi nimitettiin Ivar Gordie, josta tuli vakinainen kuvernööri, kun Papkov viimein pyysi ja sai eron kesäkuussa 1906.

Papkov oli edustajana Venäjän ortodoksisen kirkon vuosien 1917–1918 kirkolliskokouksessa. Hän kirjoitti useita teoksia Venäjän ortodoksisen kirkon tilasta ja historiasta.

Lähteet
Antti Kujala: Venäjän hallitus ja Suomen työväenliike 1899–1905. Historiallisia Tutkimuksia 94. Suomen Historiallinen Seura, Helsinki 1995.

Viitteet

Aiheesta muualla
Папков Александр Александрович  Hrono.ru
Suomalaisten aktivistien käyttämät pommit vuosina 1904–1905 (Oulun yliopiston kandidaatintutkielma)

Hämeen läänin maaherrat
Venäläiset virkamiehet
Vuonna 1853 syntyneet
Vuonna 1920 kuolleet
Japanin kielen kirosanat

Japanissa kirosanoja käytetään monien muiden kielten tavoin loukkaamiseen. Kuitenkin kielessä käytetään myös paljon erilaisia kunnioitusta ilmaisevia sanoja ja puhetapoja (japaniksi 敬語 keigo), ja niiden väärinkäyttäminen voi olla yhtä loukkaavaa.

Sana 侮辱 bujoku tarkoittaa sekä loukkausta että kirosanaa. Manga-kirjoissa kirosanat kirjoitetaan usein katakanalla, jota yleensä käytetään vierasperäisten sanojen kirjoittamiseen..

Yleisimpiä kirosanoja 

Lähde:

Japanilaiset käyttävät myös erilaisia haukkumasanoja ulkomaalaisista tai jostain tietystä ihmisryhmästä. Esimerkiksi チョン chon on korealaisia kuvaava haukkumasana.

Lähteet 

Kirosanat
Japanin kieli
Axel Gustaf Mellin (1843–1884)

Axel Gustaf (Gustav) Mellin (28. elokuuta 1843 Helsinki – 18. marraskuuta 1884 Porvoon maalaiskunta) oli suomalainen vapaaherra, maanviljelijä ja valtiopäivämies.

Mellinin vanhemmat olivat Gustaf Adolf Mellin ja Agneta Charlotta Vilhelmina Mellin ja puoliso vuodesta 1868 Ada Maria Fredrika Helena Segerström (k. 1887). Mellin oli tilanomistaja Porvoon maalaiskunnassa. Hän oli aatelissäädyssä edustaja valtiopäivillä 1872 ja 1877–1878.

Lähteet 

Suomalaiset maanviljelijät
Suomalaiset aateliset
Suomen suuriruhtinaskunnan aatelissäädyn valtiopäivämiehet
Vuonna 1843 syntyneet
Vuonna 1884 kuolleet
Sirly Ylläsjärvi

Sirly Suvi-Hanna Ylläsjärvi (ent. Schinmann, s. 1987) on suomalainen kokki.

Hän on yksi Ylläsjärven rannalla sijaitsevan Aurora Estate hotelli-ravintolan omistajista.

Ylläsjärvi oli mukana MasterChef Suomi-kilpailussa vuosina 2011 ja 2020, jälkimmäisenä vuotena hän sijoittui neljänneksi.

Kesällä 2021 esitetyn Kokkisodan viidennellä kaudella Ylläsjärvi liittyi ohjelman "Tähtikokkeihin", ja voitti molemmat kerrat vieraidensa kanssa.

Lähteet

Suomalaiset kokit
Vuonna 1987 syntyneet
Elävät henkilöt
Kari Nisula (kenraali)

Kari Juhani Nisula (s. 11. lokakuuta 1967 Jalasjärvi) on suomalainen kenraalimajuri. Hän toimi Pääesikunnan valmiuspäällikkönä vuosina 2019–2021.Nisula on toiminut Puolustusvoimien operaatiopäällikkönä 1.1.2022 alkaen.

Nisula suoritti Kadettikoulun vuosina 1988–1991. Hän on toiminut urallaan aiemmin muun muassa Panssariprikaatin komentajana 2017–2019, ainelaitoksen johtajana sotataidon laitoksella Maanpuolustuskorkeakoulussa 2016–2017, kriisinhallintajoukon komentajana UNIFIL-operaatiossa vuonna 2014 ja Panssarikoulun johtajana 2010–2012.

Lähteet 

Suomalaiset kenraalit
Vuonna 1967 syntyneet
Elävät henkilöt
Miehemme Havannassa

Miehemme Havannassa (Our Man in Havana) on Graham Greenen kirjoittama romaani. Se ilmestyi vuonna 1958. Arvo Turtiaisen suomenkielinen käännös Miehemme Havannassa ilmestyi vuonna 1959 Tammen kustantamana. Se on tyyliltään humoristinen vakoiluromaani.

Tarina 
Romaani kertoo englantilaisesta herra James Wormoldista, joka edustaa Pikasiivous-nimistä pölynimuriyhtiötä Kuuban pääkaupungissa Havannassa vallankumousta edeltävänä aikana 1950-luvulla ja joka värvätään yllättäen Iso-Britannian ulkomaantiedustelun tehtäviin. Hyväntahtoinen Wormold, jonka vaimo on hänet jättänyt, asuu yhdessä 17-vuotiaan tyttärensä Millyn kanssa. Rakkaan Milly-tyttären uusi ratsastusharrastus tulee isälle kalliiksi, joten tarjottu tiedusteluasiamiehen tehtävä palkkioineen ja kulukorvauksineen sopii hyvin Wormoldille. Hän palkkaa avukseen pölynimuriliikkeen työtekijän, Lopezin. 

Värvääjänä ja Wormoldin yhteyshenkilönä toimiva herra Henry Hawthorne matkustaa Lontooseen tapaamaan päällikköä, joka kiinnostuu Havannan uuden asiamiehen myötä ulkomaantiedustelulle avautuvista mahdollisuuksista. Päällikkö alkaa rahoittaa Wormoldin toimintaa ja määrää tälle Beatrice-nimisen sihteerin omasta henkilökunnastaan.  

Wormoldilla ei kuitenkaan ole suhteita Kuuban johtoon eikä mahdollisuuksia hankkia arvokkaita tietoja, joten hän alkaa keksiä niitä itse. Keksimiensä tietojen perusteella Wormold lähettää Lontooseen salakielisiä raportteja sekä piirustuksia vuoristoon sijoittuvasta epäilyttävästä rakennushankkeesta. Hän kirjaa sopiviksi katsomiaan henkilöitä omiksi asiamiehikseen heidän tietämättään ja luo omassa mielikuvituksessaan heitä myös lisää sekä pitää heistä kortistoa. Lontoosta lähetetyt asiamiespalkkiot kulukorvauksineen Wormold tallettaa ensin omalle pankkitililleen. Hänen tarkoituksenaan on säästää rahaa, jotta hän voisi maksaa Millyn opinnot  sveitsiläisessä sisäoppilaitoksessa. 

Kuuban hallintoa romaanissa edustaa erittäin pienikokoinen ja vulgääri poliisivirkailija nimeltään kapteeni Segura. Hän, lempinimeltään Punainen Korppikotka, kiduttaa työssään vankeja ja omistaa kuulopuheiden mukaan ihmisnahalla päällystetyn savukekotelon. Segura, joka on ihastunut vaaleatukkaiseen ja kauniiseen Millyyn, omistaa myös tallin, jota Milly vuokraa hevostaan varten.

Sitten Wormoldin kortistoimien mielikuvitusasiamiesten vastineet todellisuudessa alkavat yksi toisensa jälkeen kuolla.

Elokuvasovitukset 
Romaanin pohjalta on valmistunut Carol Reedin ohjaama laajakangaselokuva vuonna 1959. Elokuvan päähenkilöä James Wormoldia esittää Alec Guinness.

Lähteet 
 Greene, Graham: Miehemme Havannassa. Tammi, 1989. ISBN 951-30-9210-0

Brittiläiset romaanit
Vuoden 1958 kirjat
Eirik Horneland

Eirik Horneland (s. 14. maaliskuuta 1975) on norjalainen jalkapallovalmentaja ja entinen puolustaja. Heinäkuusta 2021 lähtien hän on toiminut SK Brannin päävalmentajana.

Ura

Horneland pelasi urallaan puolustajana. Hän edusti SK Vard Haugesundia Norjan alemmilla sarjatasoilla sekä kausina 2006–2009 FK Haugesundia Norjan 2. korkeimmalla sarjatasolla. Hän lopetti pelaajauransa vuonna 2009 ja siirtyi valmentajaksi. Hän toimi Jostein Grindhaugin apuvalmentajana Haugesundissa 2010–2014. Joukkue sijoittui parhaimmillaan Norjan liigassa kolmanneksi. 

Kauden 2014 jälkeen hän siirtyi Norjan alle 19-vuotiaiden maajoukkuevalmentajaksi. Hän toimi myös alle 18-vuotiaiden maajoukkuevalmentajana 2015–2016. Horneland palasi Haugesundin organisaatioon edustusjoukkueen päävalmentajaksi lokakuussa 2016. Horneland luotsasi Haugesundin liigassa neljänneksi kaudella 2018. 

Tammikuussa 2019 suurseura Rosenborg palkkasi hänet päävalmentajakseen. Rosenborgissa Hornelandin debyyttikausi päättyi kolmanteen sijaan. Kaudella 2020 joukkue jäi myös mestaruuskamppailusta jälkeen ja seura erotti hänet kesäkuussa 2020.

Lokakuussa 2020 SK Brann palkkasi Hornelandin apuvalmentajaksi Kåre Ingebrigtsenin valmennustiimiin. Ingebrigtsenin saatua heikkojen tulosten myötä potkut heinäkuussa 2020 nousi Horneland Brannin päävalmentajaksi.

Viitteet

Norjalaiset jalkapallovalmentajat
Norjalaiset jalkapalloilijat
Vuonna 1975 syntyneet
Elävät henkilöt
Markku Hyvärinen (tanssija)

Markku Hyvärinen on suomalainen kilpatanssija, joka on voittanut useita Suomen-mestaruuksia kaikissa kilpailuluokissa junioreista ammattilaiseen. Hän kilpailee edelleen ammattilaisena latinalaistansseissa parinsa Disa Kortelaisen kanssa. Molemmat ovat osallistuneet myös Tanssii tähtien kanssa -tv-ohjelmaan kaudella 5.

Lähteet 

Suomalaiset kilpatanssijat
Syntymävuosi puuttuu
Elävät henkilöt
Aapiskujan koulu

Aapiskujan koulu on koulu Vimpelissä. Koulussa toimii esiopetus ja luokat 1–4. Neljännen luokan jälkeen siirrytään yhteiskoulun tiloihin. Koulussa työskentelee 8 opettajaa, 2 erityisopettajaa, 2 esikoulunopettajaa ja 4 koulunkäynninohjaajaa. Koulu sijaitsee keskustan lähellä Savonjoen varrella. Koulun valmistumisjuhlaa vietettiin vuonna 1952 ja koulun pihalle on istutettu 1967 kuusi. Koulu on kaksiosainen, joista ensimmäinen osa on kolmikerroksinen ja toinen kaksikerroksinen.

Lähteet 

Vimpelin rakennukset ja rakennelmat
Luettelo vuonna 1801 kuolleista henkilöistä



Tammikuu 
 2. tammikuuta – Johann Kaspar Lavater, sveitsiläinen pappi ja kirjailija (s. 1741)
 11. tammikuuta – Domenico Cimarosa, italialainen säveltäjä (s. 1749)
 21. tammikuuta – Peter Christian Abildgaard, tanskalainen eläinlääkäri, lääkäri ja professori (s. 1740)
 26. tammikuuta – Henrik Tomas Adlercreutz, suomalainen virka- ja valtiopäivämies ja kartanonomistaja (s. 1732)

Helmikuu 
 9. helmikuuta – Friedrich Hornemann, saksalainen tutkimusmatkailija (s. 1772)

Maaliskuu 
 14. maaliskuuta – Ignacy Krasicki, puolalainen kirjailija (s. 1735)
 16. maaliskuuta – Aleksandra Pavlovna Romanova, venäläinen suuriruhtinatar, keisari Paavali I:n ja keisarinna Maria Fjodorovnan tytär (s. 1783)
 21. maaliskuuta – Andrea Luchesi, italialainen säveltäjä (s. 1741)
 23. maaliskuuta – Paavali I, Venäjän keisarikunnan keisari 1796–1801 ja henkirikoksen uhri (s. 1754)
 25. maaliskuuta – Novalis (oik. Georg Philipp Friedrich von Hardenberg), saksalainen runoilija ja vapaaherra (s. 1772)
 28. maaliskuuta – Gustaf Björnram, suomalainen mystikko, vapaamuurari ja henkien manaaja (s. 1745)

Huhtikuu 
 19. huhtikuuta – Johan Bilmark, ruotsalais-suomalainen historioitsija ja professori (s. 1728)
 22. huhtikuuta − Murad Bei, egyptiläinen mamelukkikomentaja (n. 1750)
 29. huhtikuuta – Jakob Zidén, suomalainen kirkkoherra ja runoilija (s. 1754)

Toukokuu 
 14. toukokuuta – Johann Ernst Altenburg, saksalainen säveltäjä, urkuri ja trumpetisti (s. 1734)
 23. toukokuuta − Magnus Linder, suomalainen juristi ja ruukinpatruuna (s. 1751)

Kesäkuu 
 14. kesäkuuta – Benedict Arnold, yhdysvaltalais-brittiläinen kenraali, siirtokuntien armeijan komentaja Yhdysvaltain vapaussodassa (s. 1741)

Syyskuu 
 10. syyskuuta – Jason Fairbanks, yhdysvaltalainen murhaaja (s. 1780)

Lokakuu 
 23. lokakuuta – Johann Gottlieb Naumann, saksalainen säveltäjä ja kapellimestari (s. 1741)

Marraskuu 
 5. marraskuuta – Motoori Norinaga, japanilainen Kokugaku-koulukunnan oppinut (s. 1730)
 9. marraskuuta – Karel Stamic, böömiläinen säveltäjä (s. 1745)
 25. marraskuuta – Fredrik Anders Jägerhorn, suomalainen everstiluutnantti, Karjalan rakuunoiden komentaja (s. 1723)

Joulukuu 
 9. joulukuuta – Darja Nikolajevna Saltykova, venäläinen aatelisnainen, sadisti ja sarjamurhaaja (s. 1730)

Tuntematon päivämäärä 
 Juri Felten, venäläinen arkkitehti ja professori (s. 1730 tai 1732)
 William Hamilton, englantilainen taidemaalari ja kuvittaja (s. 1751)

Katso myös 

 Wikipedia:Henkilön kuolintiedon lisääminen
 Wikiprojekti:Henkilöartikkeleiden syntymä- ja kuolinvuosiluokat
 Wikipedia:Wikidata/Äskettäin kuolleita

1801
Ōkubi-e

Ōkubi-e (, ’suuren pään muotokuva’) on tiukasti rajattu muotokuva, joko maalaus tai puupiirrospainokuva japanilaisessa ukiyo-e-tyylisuunnassa. Kuvissa näytetään yleensä vain kuvattavan pää tai pää ja olkapäät. Useimmat ōkubi-e-kuvat esittävät kabukinäyttelijöitä (yakusha-e, ’näyttelijöiden kuvat’) tai kurtisaaneja (bijin-ga, kirjaimellisesti ’kauniiden naisten kuvat’). 

Katsukawa Shunkon (1743–1812) näyttelijäkuvia pidetään ensimmäisinä ōkubi-e-kuvina. Toshusai Sharakua (noin 1770 – noin 1825) pidetään nykyisin ōkubi-e-näyttelijäkuvien suurimpana mestarina. Kitagawa Utamaro (noin 1753 – 1806) oli ōkubi-en mestari bijin-ga-genressä. Muita tunnettuja ōkubi-e-suunnittelijoita olivat Utagawa Toykonuni (1769–1825), Katsukawa Shun’ei (1762–1819), Utagawa Kunimasa (1773–1810), Utagawa Yoshitora (noin 1850 – noin 1880) ja Toyohara Kunichika (1835–1900).

Galleria

Lähteet

Viitteet

Aiheesta muualla 

Ukiyo-e
Nokia C30

Nokia C30 on HMD Globalin 27. heinäkuuta 2021 julkistama älypuhelin. Puhelimessa on kahdeksanydinprosessori ja 6,82 tumman näyttö. Tallennustilaa on valittavissa 32 tai 64 gigatavua ja keskusmuistia kaksi, kolme tai neljä gigatavua. Tallennustila on laajennettavissa microSD-kortilla. Puhelimessa on kaksi takakameraa. Pääkameran tarkkuus on 13 megapikseliä ja syvyyskameran kaksi megapikseliä. Etukameran tarkkuus on viisi megapikseliä. Akun kapasiteetti on 6 000 milliampeerituntia ja se tukee 10 watin latausta. Sormenjälkitunnistin on sijoitettu laitteen taakse. Käyttöjärjestelmänä on Android 11.

Lähteet

Aiheesta muualla 
Nokia C30 Nokian sivuilla 

C30
C30
Vuoden 2021 matkapuhelimet
Android-pohjaiset laitteet
Kosketusnäytölliset älypuhelimet
Jessica Springsteen

Jessica Rae Springsteen (s. 30. joulukuuta 1991) on yhdysvaltalainen esteratsastaja. Hän on rockmuusikoiden Bruce Springsteenin ja vaimonsa Patti Scialfan tytär. Vuoden 2020 kesäolympialaisissa (jotka järjestettiin kesällä 2021) Springsteen saavutti esteratsastuksen joukkuekilpailussa hopeaa.

Lähteet

Aiheesta muualla 
 Jessica Springsteen Tokion olympialaisten sivustolla 

Yhdysvaltalaiset ratsastajat
Yhdysvaltalaiset olympiamitalistit
Vuonna 1991 syntyneet
Elävät henkilöt
Marie-France Garaud

Marie-Françoise Garaud (o.s. Quintard; s. 6. maaliskuuta 1934 Poitiers) on ranskalainen entinen poliitikko, joka toimi Georges Pompidoun ja Jacques Chiracin neuvonantajana ja ”harmaana eminenssinä” 1970-luvulla. Hänen työparinsa siihen aikaan oli Pierre Juillet. Viikkolehti Newsweekin mukaan Garaud oli Ranskan vaikutusvaltaisin nainen vuonna 1973 (ennen Simone Veilin nousua ministeriksi). Hän on koulutukseltaan juristi.

Vuonna 1979, kun Euroopan parlamentti valittiin ensimmäisen kerran yleisillä vaaleilla, Jacques Chiracin puolue RPR menestyi heikosti. Garaud ja Juillet erosivat tai heidät erotettiin Chiracin esikunnasta. Garaud osallistui vuoden 1981 presidentinvaaleihin, mutta hän sai vain 1,33 prosentin kannatuksen. Hän syytti vaalikeskusteluissa Ranskan silloista presidenttiä suomettuneisuudesta.

Garaud vastusti Maastrichtin sopimusta vuoden 1992 kansanäänestyksessä sekä sopimusta Euroopan perustuslaista vuoden 2005 äänestyksessä. Hän oli Euroopan parlamentin jäsen vuosina 1999–2004. Hän teki vierailun Belgradiin Kosovon sodan aikana.

Garaud kannatti Marine Le Peniä Ranskan presidentiksi vuoden 2017 vaaleissa.

Lähteet

Aiheesta muualla
Candidature de Marie-France GARAUD ina.fr

Ranskalaiset europarlamentaarikot
Vuonna 1934 syntyneet
Elävät henkilöt
Pyhä Sabinus

Pyhä Sabinus (kuollut n. 303 Spoleto, Italia) oli pyhimys, marttyyri ja piispa. Pyhimyksen elämästä tiedetään vain vähän mutta hän eli keisari Diocletianuksen aikana. Mies on marttyyri pyhän Exuperantiuksen, Marcelluksen, Venustianin ja muiden kanssa. Häntä rankaistiin kristinuskon levittämisestä käsien amputoimisella ja hänen kerrotaan parantaneen ihmeillä sokeuden ja silmäsairauden ollessaan vankeudessa. Sabinus vietiin Spoletoon Umbriassa ja ruoskittiin kuoliaaksi. Mies on Fermon ja Ivrean suojeluspyhimys ja hänet kuvataan sokeana tai estettynä näkemään, piispana jolla on kädet leikattu tai kädettömänä saarnaavana piispana. Hänen juhlapäiväänsä vietetään 30. joulukuuta.

Lähteet 
 Pyhimykset
Tom Pidcock

Thomas Pidcock (s. 30. heinäkuuta 1999 Leeds) on isobritannialainen kilpapyöräilijä ja olympiavoittaja, joka kilpailee maastopyöräilyssä, maantiepyöräilyssä ja cyclocrossissa. Hänen tallinsa on Ineos Grenadiers. 

Pidcock voitti olympiakultaa maastopyöräilyssä Tokyon olympialaisissa heinäkuussa 2021. Hän on voittanut maastopyöräilyssä myös XCO maailmancupin osakilpailun 2021 Nove Mestossa. Lisäksi Pidcock on voittanut sähköpyörien e-MTB-maastoajon maailmanmestaruuden vuonna 2020.

Pidcock voitti cyclocrossin maailmanmestaruuden vuonna 2022 Fayettevillessä Yhdysvalloissa. Lisäksi hän on voittanut lajissa alle 23-v. maailmanmestaruuden vuonna 2019, Iso-Britannian-mestaruuden kahdesti vuosina 2019 ja 2020, sekä sijoittunut toiseksi maailmanmestaruuskilpailuissa vuonna 2020.

Maantiepyöräilyssä Pidcock on voittanut Belgiassa ajettavan klassikkokilpailu Brabantse Pijlin 2021. Hän voitti 12. etapin :Ranskan ympäriajossa 2022.

Lähteet

 Englantilaiset maastopyöräilijät
 Englantilaiset maantiepyöräilijät
 Brittiläiset olympiavoittajat
Tsupari

Tsupari on sukunimi, joka on muun muassa seuraavilla suomalaisilla henkilöillä:

Hannu Tsupari, Varkauden kaupunginjohtaja
Pekka Tsupari (s. 1960), Elinkeinoelämän keskusliiton pk-johtaja
Aki Tsupari, Suomen Numismaattisen Yhdistyksen puheenjohtaja.
Luettelo vuonna 1802 kuolleista henkilöistä



Tammikuu 
 18. tammikuuta – Antoine Darquier de Pellepoix, ranskalainen tähtitieteilijä (s. 1718)
 28. tammikuuta – Anders Byström, suomalainen kauppias, pormestari ja valtiopäivämies (s. 1724)

Huhtikuu 
 1. huhtikuuta – Joseph Siffred Duplessis, ranskalainen taidemaalari (s. 1725)
 18. huhtikuuta – Erasmus Darwin, englantilainen lääkäri ja luonnontieteilijä (s. 1731)
 18. huhtikuuta – Ivan Lepjohin, venäläinen luonnontieteilijä ja tutkimusmatkailija (s. 1740)

Toukokuu 
 22. toukokuuta – Martha Washington, Yhdysvaltain ensimmäisen presidentin George Washingtonin puoliso 1759–1799 ja Yhdysvaltain ensimmäinen nainen 1789–1797 (s. 1731)

Kesäkuu 
 28. kesäkuuta – Johann Jacob Engel, saksalainen kirjailija ja professori (s. 1741)

Heinäkuu 
 6. heinäkuuta – Daniel Morgan, yhdysvaltalainen sotilas ja poliitikko (s. 1736)
 16. heinäkuuta – Ieronim Ponjatski, venäläinen pappi, teologi ja munkki (s. 1749)
 22. heinäkuuta − Xavier Bichat, ranskalainen lääkäri (s. 1771)

Elokuu 
 3. elokuuta – Henrik, preussilainen kenraali ja kuningas Fredrik Suuren veli (s. 1726)
 23. elokuuta – Corona Schröter, saksalainen laulaja, näyttelijä ja säveltäjä (s. 1751)

Syyskuu 
 24. syyskuuta – Aleksandr Radištšev, venäläinen kirjailija ja sosiaalikriitikko (s. 1749)
 26. syyskuuta – Jakob Gadolin, suomalainen luonnontieteilijä, professori, poliitikko ja Turun piispa 1788–1802 (s. 1719)
 26. syyskuuta – Jurij Vega, slovenialainen matemaatikko, fyysikko ja tykistöupseeri (s. 1754)
 28. syyskuuta – Heinrich Harries, saksalainen teologi, pappi ja sanoittaja (s. 1762)
 29. syyskuuta – August Johann Georg Karl Batsch, saksalainen luonnontieteilijä (s. 1761)

Lokakuu 
 18. lokakuuta – Sophie Arnould, ranskalainen oopperalaulaja (s. 1740)
 30. lokakuuta – Charles Alexandre de Calonne, Ranskan valtiovarainministeri 1783–1787 (s. 1734)

Marraskuu 
 8. marraskuuta – Johann Gottlieb Georgi, saksalais-venäläinen luonnontieteilijä, professori ja tutkimusmatkailija (s. 1729)
 15. marraskuuta – George Romney, brittiläinen taidemaalari (s. 1734)
 18. marraskuuta – Efraim Carenius, suomalainen kirkkoherra, rovasti ja rykmentinpastori (s. 1739)

Tuntematon päivämäärä 
 Ivan Argunov, venäläinen taidemaalari (s. 1729)
 Ippolit Bogdanovitš, venäläinen kirjailija (s. 1744)
 Job Höckert, suomalainen kirkonrakentaja (s. 1732)
 Johann Heinrich Bartholomäus Walter, saksalais-virolainen rakennusmestari (s. 1734)

Katso myös 

 Wikipedia:Henkilön kuolintiedon lisääminen
 Wikiprojekti:Henkilöartikkeleiden syntymä- ja kuolinvuosiluokat
 Wikipedia:Wikidata/Äskettäin kuolleita

1802
Sam Shingler

Sam Shingler (s. 1. tammikuuta 1974) on helsinkiläinen ohjaaja, muusikko ja laulaja-lauluntekijä. Laulaja-kitaristina ja lauluntekijänä Shingler on vaikuttanut mm. indiepop-yhtyeissä The Pansies, Montevideo ja The Lieblings. Shingler on tehnyt yhteistyötä myös mm. Husky Rescuen ja Shadowplayn kanssa. Shinglerin ensimmäinen sooloalbumi "Strange Security" julkaistiin 2020. 

Ohjaajana Shingler on toiminut pääsääntöisesti mainoselokuvien parissa, joiden lisäksi hän on ohjannut mm. lyhytelokuvia, musiikkivideoita sekä animaatiosarjoja.

Suomalaiset muusikot
Vuonna 1974 syntyneet
Elävät henkilöt
Suomalaiset laulaja-lauluntekijät
Rosemary

Rosemary on englantilainen naisen etunimi. Se on yhdysnimi, joka koostuu osista Rose ja Mary. Yhdistelmä viittaa Jeesuksen äitiin: kirkkotaiteessa ruusu (engl. rose) on Neitsyt Marian tunnus. Toisaalta Rosemary voidaan tulkita myös luontoaiheiseksi nimeksi, sillä englannin sana rosemary tarkoittaa rosmariinia.

Digi- ja väestötietoviraston mukaan Suomessa on elokuuhun 2021 mennessä tilastoitu noin 90 Rosemary-nimistä naista.

Tunnettuja Rosemaryja
Rosemary Altea (s. 1946), brittiläinen psyykikko
Rosemary Brown (1916–2001), englantilainen psyykikko ja säveltäjä
Rosemary Clooney (1928–2002), yhdysvaltalainen laulaja ja näyttelijä
Rosemary Dobson (1920–2012), australialainen runoilija
Rosemary Harris (s. 1927), englantilainen näyttelijä
Rose Marie ”Rosemary” Kennedy (1918–2005), yhdysvaltalaisen Kennedy-suvun jäsen
Rosemary Murphy (1925–2014), yhdysvaltalainen näyttelijä
Rosemary Museminali (s. 1962), ruandalainen poliitikko
Rosemary Sutcliff (1920–1992), brittiläinen kirjailija
Rosemary West (s. 1953), englantilainen sarjamurhaaja

Kuvitteellisia Rosemaryja
Rosemary Sinclair, henkilöhahmo televisiosarjassa Emmerdale
Rosemary Woodhouse, päähenkilö kauhuelokuvassa Rosemaryn painajainen (1968)

Lähteet

Etunimet
Antero Kekkonen (täsmennyssivu)

Antero Kekkonen voi viitata seuraaviin:
 Antero Kekkonen s. 1946, suomalainen entinen politiikan toimittaja ja kansanedustaja
 Antero Kekkonen (liikuntaneuvos) (1923–2021), suomalainen liikuntaneuvos, hiihtoliiton kunniajäsen.
Ian Mitchell

Ian Mitchell (s. 18. tammikuuta 1999 Alberta) on kanadalainen jääkiekkoilija. Mitchell edustaa NHL-seura Chicago Blackhawksia. Blackhawks varasi Mitchellin NHL:n varaustilaisuuden 2017 toisella kierroksella 57. varausvuorolla. Hän on pelipaikaltaan puolustaja ja kätisyydeltään right. Mitchell on pelannut urallaan 39 NHL-runkosarjaottelua. Näissä hän on tehnyt kolme maalia ja neljä syöttöä eli seitsemän tehopistettä. Tilastot päivitetty ennen kauden 2021-2022 alkua.

Lähteet 

Kanadalaiset jääkiekkoilijat
Chicago Blackhawksin pelaajat
Chicago Blackhawksin varaamat pelaajat
Vuonna 1999 syntyneet
Elävät henkilöt
Salma Hayekin filmografia ja palkinnot

Tämä on Salma Hayekin filmografia.

Elokuvat

Ohjaajana 

 The Maldonado Miracle (2003)

Palkinnot ja ehdokkuudet 

Parhaan näyttelijättären tunnustukset 2003 elokuvasta Frida

 Academy Awards - Ehdokkuus
 Golden Globe - Ehdokkuus
 Screen Actors Guild Awards - Ehdokkuus
 Herman Engel Awards - Voittaja
 BAFTA Film Awards - Ehdokkuus
 Chicago Film Critics Association Awards - Ehdokkuus
 Kultainen Kamera - Voittaja
 Golden Satellite Awards - Ehdokkuus
 Imagen Awards - Voittaja

Muut parhaan näyttelijättären tunnustukset

 1989 - TV Novela Award - Voitto televisiosarjasta Nuevo Amanecer
 1989 - TV Novela Award - Voitto televisiosarjasta Teresa
 1995 - Ariel Awards - Ehdokkuus elokuvasta El Callejón de los milagros
 1996 - MTV Movie Awards - Ehdokkuus elokuvasta Desperado
 1998 - ALMA Awards - Ehdokkuus elokuvasta The Hunchback
 1998 - ALMA Awards - Ehdokkuus elokuvasta Fools Rush In
 1999 - ALMA Awards - Ehdokkuus elokuvasta 54
 2000 - ALMA Awards - Ehdokkuus elokuvasta Wild Wild West
 2000 - Blockbuster Entertainment Awards - Voitto elokuvasta Wild Wild West
 2002 - ALMA Awards - Voitto elokuvasta In the Time of the Butterflies
 2002 - Critics' Choice Awards - Ehdokkuus elokuvasta In the Time of the Butterflies
 2003 - Critics' Choice Awards''' - Ehdokkuus elokuvasta Frida''

Lähteet 

 . Viitattu 8.8.2021.

Aiheesta muualla 

 
 

Filmografiat
Seulonnan keskeiset artikkelit
Camille de Tallard

Camille Tallard (1652-1728) Tallardin kreivi, Hostunin herttua, oli Ranskan marsalkka, joka komensi Ranskan armeijaa Blenheimin taistelussa 1704. Hän otti osaa Ludvig XIV:n sotiin, joissa yleni nopeasti. Hän tuli 1693 kenraaliluutnantiksi, neuvotteli Ranskan valtuutettuna Vilhelm III:n kanssa Espanjan jaoista 1698 ja 1700. Hän osallistui sittemmin Espanjan perimyssotaan, missä joutui 1704 tappiolle Höchstädtin luona Blenheimin taistelussa ja oli sen jälkeen englantilaisten sotavankina vuoteen 1712. Ludvig XIV, joka piti häntä liiankin suuressa arvossa, määräsi hänet jäseneksi holhoojahallitukseen, josta hänet kuitenkin heti poistettiin.

Lähteet

Ranskalaiset herttuat
Ranskan marsalkat
Vuonna 1652 syntyneet
Vuonna 1728 kuolleet
Kingdom Force

Kingdom Force on kanadalainen lastenohjelma, jonka ensiesitys oli vuonna 2019.

Sarjaa on esittänyt Britanniassa televisiokanava CBC Kids.

Ääninäyttelijät

Aiheesta muualla 

 

Kanadalaiset televisiosarjat
Animaatiosarjat
Jere Kallinen

Jere Kallinen (s. 10. tammikuuta 2002, Oulu) on suomalainen jalkapalloilija, joka pelaa keskikenttäpelaajana Veikkausliigan AC Oulussa. Kallinen debytoi Veikkausliigassa kaudella 2021.

Seurajoukkueet 

Jere Kallisen pelaajaura aikuisten tasolla alkoi kaudella 2019, kun hän nousi OLS:in edustusjoukkueeseen Kakkosessa. Kaudella 2020 Kallinen nousi Ykkösessä pelanneen AC Oulun kokoonpanoon. Hän pelasi kauden aikana yhteensä kymmenen Ykkösen ottelua. AC Oulu voitti Ykkösen kaudella 2020 ja nousi Veikkausliigaan. Kallinen debytoi Veikkausliigassa 3. toukokuuta 2021 ottelussa AC Oulu–Ilves.

Lähteet

Aiheesta muualla 

 Jere Kallinen Palloliiton sivuilla
 Jere Kallinen Veikkausliigan sivuilla
 Jere Kallinen Soccerwayn sivuilla

Suomalaiset jalkapalloilijat
AC Oulun pelaajat
Vuonna 2002 syntyneet
Elävät henkilöt
Serbian edistyspuolue

Serbian edistyspuolue (, lyhenne SNS) on Serbiassa toimiva puolue, joka on ollut maan hallitsevana puolueena vuodesta 2012. Puolue perustettiin 10. lokakuuta 2008. Serbian presidentti, Aleksandar Vučić, on puolueen johtaja. Puolueella on 750 000 jäsentä.

Vaalihistoria

Lähteet 

Serbialaiset puolueet
Vanua'aku Pati

Vanua'aku Pati on Vanuatussa toimiva demokraattista sosialismia edustava poliittinen puolue. Sillä on seitsemän paikkaa Vanuatun parlamentissa. Puolue perustettiin Luganvillessä 17. elokuuta 1971. Nimi muutettiin nykyiseksi vuonna 1977.

Vaalihistoria

Lähteet 

Vanuatulaiset puolueet
Oceanin piirikunta

Oceanin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 637 229 vuonna 2020. Piirikunnan hallintokeskus on Toms Riverin kaupunki ja suurin kunta on Lakewood Township. Piirikunta on perustettu 1850.

Kuvia piirikunnasta

Lähteet

Aiheesta muualla 

New Jerseyn piirikunnat
Alfred Lovén

Gustaf Alfred Lovén (22. toukokuuta 1874 Helsinki – 1939 Helsinki) oli suomalainen seppä, joka sisällissodan aikana toimi Helsingin pitäjän punakaartin rykmentinkomentajana.

Elämä 
Alfred Lovénin isä oli Porissa syntynyt työmies Gustaf Lovén (s. 1839) ja äiti kotoisin Kokkolasta. Perhe muutti Pietariin Lovénin ollessa nelivuotias. Vuosina 1895–1898 hän suoritti Suomessa asepalveluksen ja palasi Venäjälle vuosisadan vaihduttua. Lovén liittyi työväenliikkeeseen ja oli vangittuna vallankumouksellisen toiminnan vuoksi, kunnes hänet lopulta karkotettiin Suomeen vuonna 1909. 

1910-luvulla Lovén työskenteli seppänä Malmilla. Syksyllä 1917 hän littyi Malmin työväen järjestyskaartiin toimien aluksi sen tulkkina hallitessaan äidinkielensä ruotsin ohella hyvin myös venäjän ja suomen. Sisällissodan syttyessä Lovén valittiin järjestyskaartin pohjalta muodostetun Malmin punakaartin päälliköksi. Maaliskuun 1918 lopussa Lovén äänestettiin Helsingin pitäjän punakaartin rykmentinkomentajaksi, jota tehtävää hän oli jo hoitanut väliaikaisesti. Lovén lähetettiin joukkoineen Antrean rintamalle, jossa hän haavoittui Syvälahdessa  jo parin päivän kuluttua 25. maaliskuuta. 

Viipurin taistelun aikana Lovén jäi valkoisten vangiksi sotasairaalassa. Toukokuussa nimismiehet F. W. Haupt, Ernst Sohlman ja Juho Hagberg ryhtyivät jäljittämään Malmin punakaartilaisia, jonka seurauksena heitä ammuttiin kymmenittäin ilman oikeudenkäyntiä. Viipurin vankileirin sairaalaan siirretty Lovén onnistui kuitenkin välttämään teloituksen. Lokakuussa 1918 Lovén sai valtiorikosoikeudelta kuolemantuomion, mutta niiden toimeenpanon lakkauttamisen jälkeen hänet siirrettiin kärsimään elinkautista kuritushuonerangaistusta Suomenlinnan pakkotyölaitokseen. Sodanaikaisen toimintansa ohella Lovénia epäiltiin osallisuudesta yleislakon aikana tehtyyn poliisikonstaapeli K. A. Packalénin murhaan sekä nimismies Hauptin ja poliisi K. F. Örthénin murhayrityksiin. 

Lovén armahdettiin Tammisaaren pakkotyölaitoksesta viimeisten punakaartilaisten joukossa toukokuussa 1927. Hän kuoli Helsingissä 65-vuotiaana kesäkuussa 1939.

Lähteet 

Suomen sisällissodan punaiset
Pietarinsuomalaiset
Vuonna 1874 syntyneet
Vuonna 1939 kuolleet
Wake (täsmennyssivu)

Wake voi tarkoittaa seuraavia:

paikkoja
 Wake, Yhdysvalloille kuuluva atolli Tyynellämerellä
 Wake, kaupunki Okayaman prefektuurissa Japanissa
 Waken piirikunta, piirikunta Pohjois-Carolinassa, Yhdysvalloissa
 Wake, piirikunta Okayaman prefektuurissa Japanissa

henkilöitä
 Cameron Wake (s. 1982), yhdysvaltalainen amerikkalaisen jalkapallon pelaaja
 Nancy Wake, The White Mouse ("Valkoinen hiiri") (1912–2011), brittiläinen vakooja, Ranskan vastarintaliikkeen johtohahmo toisen maailmansodan aikana

kuvitteellisia henkilöitä
 Alan Wake, pelihahmo samannimisessä Remedy Entertainmentin videopelissä

muita merkityksiä

 Wake, ranskalaisen Sillage-tieteisfiktiosarjakuvan englanninkielinen nimi
 The Wake, Voivod-yhtyeen studioalbumi vuodelta 2018.
Tatar

Tatar voi tarkoittaa seuraavia:

 tattaret, kasvisuku

Sukunimi
 Benjamin Tatar (1030–2012), yhdysvaltalainen näyttelijä
 Boris Tatar (s. 1993), montenegrolainen jalkapalloilija
 Ersin Tatar (s. 1960), kyproksenturkkilainen Pohjois-Kyproksen turkkilaisen tasavallan presidentti
 Nur Tatar (s. 1992), turkkilainen taekwondoin

Luettelot henkilöistä sukunimen mukaan